CELEX: 22005D0023
Language: hu
Date: 2005-02-08 00:00:00
Title: Az EGT-Vegyesbizottság 23/2005 határozata (2005. február 8.) az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

23.6.2005   
            
            
               HU
            
            
               Az Európai Unió Hivatalos Lapja
            
            
               L 161/52
            
         AZ EGT-VEGYESBIZOTTSÁG
   23/2005 határozata
   (2005. február 8.)
   az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás), és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét az EGT-Vegyesbizottság 2004. június 8-i 90/2004 határozata (1) módosította.
            
         
               (2)
            
            
               Helyénvaló a megállapodás Szerződő Felei együttműködésének kiterjesztése az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendelet (2) felvételével.
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy a kibővített együttműködés 2005. január 1-i kezdettel lehetővé váljon,
            
         A KÖVETKEZOKÉPPEN HATÁROZOTT:
   1. cikk
   A megállapodás 31. jegyzőkönyve 16. cikke a (3) bekezdést követően a következő szöveggel egészül ki:
   
      
                  „(4)
               
               
                  
                              a)
                           
                           
                              Az EFTA-államok teljes mértékben részt vesznek az Európai Betegségmegelőzési és Járványvédelmi Központ működésében — a továbbiakban: a Központ —, amelyet a következő közösségi jogszabállyal hoztak létre:
                              
                                          —
                                       
                                       
                                          
                                             32004 R 0851: Az Európai Parlament és a Tanács 2004. április 21-i 851/2004/EK rendelete az Európai Betegségmegelőzési és Járványvédelmi Központ létrehozásáról (HL L 142, 2004.4.30., 1. o.).
                                       
                                    
                        
                              b)
                           
                           
                              Az EFTA-államok a megállapodás 82. cikke (1) bekezdésének a) pontjával és a megállapodás 32. jegyzőkönyvével összhangban pénzügyileg is hozzájárulnak az a) pontban említett tevékenységekhez.
                           
                        
                              c)
                           
                           
                              Az EFTA-államok teljes mértékben részt vesznek az igazgatótanácsban, és abban a szavazati jog kivételével az EU-tagállamokkal megegyező jogokkal és kötelezettségekkel rendelkeznek.
                           
                        
                              d)
                           
                           
                              Az EFTA-államok teljes mértékben részt vesznek a tanácsadó fórumban és abban az EU-tagállamokkal megegyező jogokkal és kötelezettségekkel rendelkeznek.
                           
                        
                              e)
                           
                           
                              Az EFTA-államok az Európai Közösségek kiváltságairól és mentességeiről szóló jegyzőkönyvet, és a jegyzőkönyv alapján elfogadott vonatkozó szabályokat alkalmazzák a Központra és annak munkatársaira.
                           
                        
                              f)
                           
                           
                              Az Európai Közösségek egyéb alkalmazottai alkalmazási feltételeinek 12. cikke (2) bekezdése a) pontjától eltérve, az EFTA-államok teljes állampolgári jogokkal rendelkező állampolgárait a Központ igazgatója alkalmazhatja.
                           
                        
                              g)
                           
                           
                              A megállapodás 79. cikkének (3) bekezdése alapján a megállapodás VII. részét (intézményi rendelkezések) kell alkalmazni erre a bekezdésre.
                           
                        
                              h)
                           
                           
                              E rendelet alkalmazásában az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet kell alkalmazni a Központ valamennyi dokumentumával kapcsolatban az EFTA-államok esetében is.”
                           
                        
            
   2. cikk
   A határozat a megállapodás 103. cikkének (1) bekezdése értelmében az EGT-vegyesbizottsághoz beérkezett utolsó értesítést követő napon lép hatályba* (3).
   Ezt a határozatot 2005. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében ki kell hirdetni.
   
      Kelt Brüsszelben, 2005. február 8-én.
      
         
            Az Egt-Vegyesbizottság Részéről
         
         
            Az elnök
         
         Richard WRIGHT
      
   
   
      (1)  HL L 349., 2004.11.25., 52. o.
   
   
      (2)  HL L 142, 2004.4.30., 1. o.
   
   
      (3)  Alkotmányos követelményeket jeleztek.